ᱚᱨᱩᱱᱫᱷᱚᱛᱤ ᱨᱚᱭ

ᱚᱨᱩᱱᱫᱷᱚᱛᱤ ᱨᱟᱭ (ᱡᱟᱱᱟᱢ ᱺ ᱒᱔ ᱱᱚᱵᱷᱮᱢᱵᱚᱨ ᱑᱙᱖᱑) ᱤᱝᱞᱤᱥ ᱯᱟᱹᱨᱥᱤ ᱨᱮᱱᱤᱡ ᱢᱤᱫ ᱧᱩᱢ ᱦᱟᱞᱟᱝ ᱚᱱᱚᱞᱤᱭᱟᱹ ᱟᱨ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ ᱯᱷᱤᱞᱢ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫ ᱜᱮᱭᱟ ᱾ ᱫᱤ ᱜᱚᱰ ᱚᱯᱷ ᱤᱥᱢᱚᱞ ᱞᱟᱹᱜᱤᱫ ᱵᱩᱠᱚᱨ ᱥᱤᱨᱯᱷᱟᱹ ᱧᱟᱢ ᱟᱠᱟᱫ ᱚᱨᱩᱱᱫᱷᱚᱛᱤ ᱫᱚ ᱚᱱᱚᱞ ᱥᱟᱶᱛᱮ ᱱᱚᱨᱢᱚᱫᱟ ᱜᱟᱰᱟ ᱵᱟᱧᱪᱟᱣ ᱞᱟᱲᱟᱣᱱᱟ ᱨᱮ ᱦᱚᱸ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱠᱟᱥᱢᱤᱨ ᱤᱫᱤ ᱠᱟᱛᱮ ᱢᱤᱫ ᱵᱤᱵᱟᱹᱫᱽ ᱟᱱᱟᱜ ᱠᱟᱛᱷᱟᱭ ᱢᱮᱱ ᱞᱮᱫ ᱠᱷᱟᱹᱛᱤᱨ ᱢᱤᱫ ᱚᱠᱛᱚ ᱪᱟᱨᱪᱟ ᱨᱮ ᱦᱚᱸᱭ ᱦᱮᱡ ᱞᱮᱱ ᱛᱟᱦᱮᱸᱫ ᱾

ᱡᱤᱭᱚᱱ
ᱢᱮᱜᱷᱟᱞᱚᱭ ᱨᱮᱱᱟᱜ ᱥᱤᱞᱟᱣᱩᱝ,(ᱥᱤᱧᱚᱛ ᱨᱮ  ᱒᱔ ᱱᱚᱵᱷᱮᱢᱵᱚᱨ ᱑᱙᱖᱑ ᱥᱟᱞᱮ ᱨᱮ ᱚᱨᱩᱱᱫᱷᱚᱛᱤ ᱫᱚᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱜᱤᱫᱽᱨᱟᱹ ᱵᱮᱲᱟ ᱫᱚ ᱠᱮᱨᱚᱲ ᱨᱮ ᱡᱤᱭᱚᱱ ᱮ ᱠᱷᱟᱸᱰᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱫᱤᱞᱞᱤ ᱪᱟᱞᱟᱣ ᱮᱱᱟᱭ ᱟᱨᱠᱴᱤᱠᱥ ᱯᱟᱲᱦᱟᱣᱜ ᱞᱟᱹᱜᱤᱫ ᱾ ᱟᱡᱟᱜ ᱡᱤᱭᱚᱱ ᱠᱮᱨᱤᱭᱚᱨ ᱫᱚ ᱯᱷᱤᱞᱢ ᱨᱮ ᱯᱟᱴ ᱠᱷᱚᱱᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ "ᱢᱚᱣᱥᱤ ᱥᱟᱦᱮᱵᱽ" ᱯᱷᱤᱞᱢ ᱨᱮ ᱠᱟᱹᱢᱤᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱵᱮᱜᱚᱨ ᱟᱭᱢᱟ ᱯᱷᱤᱞᱢ ᱞᱟᱹᱜᱤᱫ ᱠᱟᱹᱦᱱᱤ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱠᱚ ᱢᱩᱸᱫᱽ ᱠᱷᱚᱱ【 In Which Annie Gives It Those Ones (1989), Electric Moon (1992)】 "Arundhati Roy, Author-Activist" , India Today. Retrieved 16 June 2013 ᱫᱚ ᱟᱹᱰᱤ ᱡᱩᱨ ᱠᱚ ᱠᱩᱥᱤᱭᱟᱫ ᱛᱟᱦᱮᱸᱫ ᱾ ᱑᱙᱙᱗ ᱥᱟᱞᱮ ᱨᱮ The God of small things ᱠᱟᱹᱦᱱᱤ ᱯᱩᱛᱷᱤ ᱞᱟᱹᱜᱤᱫ ᱵᱩᱠᱚᱨ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨ ᱥᱟᱶᱦᱮᱫ ᱨᱮ ᱟᱡᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾


ᱦᱩᱞᱜᱟᱹᱨ ᱠᱟᱹᱢᱤᱦᱚᱨᱟ
ᱚᱨᱩᱱᱫᱷᱚᱛᱤ ᱨᱟᱭ ᱫᱚ ᱥᱟᱢᱨᱟᱡᱽᱵᱟᱫᱽ ᱠᱷᱚᱱ ᱮᱛᱚᱦᱚᱵ ᱠᱟᱛᱮ, ᱱᱚᱨᱢᱚᱫᱟ ᱜᱟᱰᱟ ᱨᱮ ᱰᱮᱢ ᱛᱮᱭᱟᱨ ᱮᱢᱟᱱ ᱥᱟᱶᱛᱮ ᱟᱭᱢᱟ ᱡᱮᱡᱟᱹᱛᱤᱭᱟᱹᱨᱤ ᱡᱩᱠᱛᱤ ᱪᱮᱛᱟᱱ ᱨᱮ ᱦᱩᱞᱜᱟᱹᱨ ᱟᱠᱟᱫ ᱟᱭ ᱾ ᱢᱮᱱᱠᱷᱟᱱ ᱟᱡᱟᱜ ᱩᱭᱦᱟᱹᱨ ᱛᱮ ᱥᱤᱧᱚᱛ ᱨᱮ ᱚᱦᱤᱥᱟᱹ ᱵᱤᱨᱩᱫᱽ ᱨᱮ ᱨᱮᱦᱬᱟ ᱟᱨ ᱱᱟᱹᱜᱟᱹᱨᱤᱭᱟᱹ ᱦᱩᱞᱜᱟᱹᱨ ᱟᱱᱟᱴ ᱵᱟᱝ ᱥᱚᱞᱦᱮᱜ ᱠᱟᱱᱟ ᱾

ᱥᱚᱝᱥᱚᱫᱤᱭᱟᱹ ᱵᱮᱵᱚᱥᱛᱟ ᱥᱟᱢᱭᱚᱵᱟᱫᱤ ᱟᱨ ᱦᱤᱥᱟᱹ ᱫᱟᱱᱟᱨᱟᱢ ᱨᱮ ᱵᱷᱚᱨᱥᱟ ᱫᱚᱦᱚᱭᱮᱫ ᱞᱚᱞᱚᱦᱟᱛᱟᱝ ᱠᱚᱣᱟᱜ ᱚᱱᱩᱭᱦᱟᱹᱨ ᱨᱮ ᱡᱚᱵᱮᱭᱟᱠᱟᱱ ᱚᱨᱩᱱᱫᱷᱚᱛᱤᱭ ᱢᱟᱱᱟᱣ ᱟᱠᱟᱱᱟ ᱪᱤ - "ᱩᱱᱤ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱤᱡ ᱟᱱᱫᱷᱟ ᱵᱷᱚᱠᱛᱚ ᱫᱚᱭ ᱵᱟᱝ ᱠᱟᱱᱟ " ᱾ ᱟᱡᱟᱜ ᱞᱮᱠᱟᱛᱮ  "ᱢᱩᱪᱟᱹᱫ ᱨᱮ ᱜᱟᱱᱫᱷᱤ ᱫᱚ ᱥᱩᱯᱚᱥᱴᱟᱨ ᱛᱟᱦᱮᱸ ᱠᱟᱱᱟᱭ" ᱾ ᱡᱚᱠᱷᱚᱱ ᱩᱱᱤ "ᱨᱮᱸᱜᱮᱡ ᱨᱮᱦᱬᱟ" ᱮᱫ ᱛᱟᱦᱮᱸᱫ , ᱩᱱ ᱫᱚ ᱥᱩᱯᱚᱨᱥᱴᱟᱨ ᱛᱟᱦᱮᱸ ᱠᱟᱱᱟᱭ ᱾ ᱢᱮᱱᱠᱷᱟᱱ ᱤᱧ ᱫᱚ ᱥᱩᱯᱚᱨᱥᱴᱟᱨ ᱨᱟᱡᱽᱟᱹᱨᱤ ᱨᱮ ᱫᱚ ᱵᱟᱹᱧ ᱯᱟᱹᱛᱭᱟᱹᱣ ᱟᱭᱟ ᱾

ᱥᱤᱨᱯᱷᱟᱹ
ᱚᱨᱩᱱᱫᱷᱚᱛᱤ ᱫᱚ ᱑᱙᱙᱗ ᱥᱟᱞᱮ ᱨᱮ The God of Small Things ᱠᱟᱹᱦᱱᱤ ᱯᱩᱛᱷᱤ ᱞᱟᱹᱜᱤᱫ ᱥᱤᱨᱯᱷᱟᱹᱭ ᱧᱟᱢ ᱞᱮᱫ-ᱟ ᱾ ᱥᱤᱨᱯᱷᱟᱹ ᱞᱮᱠᱟᱛᱮ US$᱓᱐,᱐᱐᱐ ᱜᱟᱱ ᱠᱟᱹᱣᱰᱤᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱨᱚᱭ ᱫᱚ ᱧᱟᱢ ᱞᱮᱫ ᱥᱟᱱᱟᱢ ᱠᱟᱹᱣᱰᱤ ᱫᱤᱥᱣᱟᱹ ᱠᱚ ᱞᱟᱹᱜᱤᱫ ᱮ ᱮᱢ ᱪᱟᱞ ᱞᱮᱫᱼᱟ ᱟᱨ ᱚᱱᱟ ᱯᱩᱛᱷᱤ ᱨᱮᱱᱟᱜ ᱟᱹᱭᱫᱟᱹᱨ ᱦᱚᱸᱭ ᱫᱤᱥᱣᱟᱹ ᱞᱮᱫ ᱛᱟᱦᱮᱸᱫ ᱾ 

ᱚᱞᱵᱮᱞ
ᱯᱷᱤᱠᱥᱚᱱ
 The God of Small Things ᱯᱷᱞᱟᱢᱤᱝᱜᱚ ᱑᱙᱙᱗ ᱾ 
 The Ministry of Utmost Happiness ᱦᱮᱢᱤᱥ ᱦᱮᱢᱤᱞᱴᱚᱱ ᱒᱐᱑᱗ ᱾ 

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱛᱷᱚᱠ:ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ
ᱛᱷᱚᱠ:ᱥᱤᱧᱚᱛᱤᱭᱟᱹ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ